text: ইতি তোমারই ঢাকা হল বাংলাদেশের অমনিবাস চলচ্চিত্র, যেটি ১১ জন বাংলাদেশি চলচ্চিত্রনির্মাতার গল্পে নির্মিত হয়েছে। প্রতিটি গল্পের দৈর্ঘ্য ১০ থেকে ১২ মিনিট; সব মিলিয়ে ২ ঘণ্টা ১৫ মিনিটের এই চলচ্চিত্রটি বাংলাদেশের প্রথম অমনিবাস চলচ্চিত্র। ফরিদুর রেজা সাগর,  ইবনে হাসান খান ও আবু শাহেদ ইমনের প্রযোজনায় এই চলচ্চিত্রের বিভিন্ন কাহিনীচিত্র পরিচালনা করেছেন- গোলাম কিবরিয়া ফারুকী, কৃষ্ণেন্দু চট্টোপাধ্যায়, নুহাশ হ‌ুমায়ূন, মাহমুদুল ইসলাম, মীর মোকাররম হোসেন, রাহাত রহমান, রবিউল আলম, সালেহ সোবহান, সৈয়দ আহমেদ, তামিন নূর ও তানভীর আহসান। বাংলাদেশের অস্কার কমিটি একাডেমি পুরস্কারের ৯৩ তম আসরে, আন্তর্জাতিক পূর্ণদৈর্ঘ্য চলচ্চিত্র শাখায় অংশগ্রহণের জন্য এই চলচ্চিত্রটিকে বাছাই করে।
  
  কাহিনী সংক্ষেপ 
  চলচ্চিত্রটিতে মোট ১১ টি গল্প আছে। ১১ টি গল্পে ঢাকার বিভিন্ন চিত্র তুলে ধরা হয়েছে। চলচ্চিত্রে এইসব গল্পগুলো খন্ডাকারে দেখানো হয়। গল্পগুলো হল-
  ১. এক্সট্রা: গল্পটি মূলত সিনেমার সাইড ক্যারেক্টারকে নিয়ে যাদের এক্সট্রা বলা হয়।
  ২. চিয়ার্স: প্রেমে বিচ্ছেদ ঘটার পর মনস্তাত্ত্বিক ক্ষোভকে কেন্দ্র করে এই গল্পটি রচিত হয়েছে।
  ৩. জীবনের Gun: ঢাকার এক পাতিমাস্তান নিয়ে একটি গল্প।
  ৪. মাগফিরাত: গল্পটা ঢাকার একজন কার ড্রাইভারকে নিয়ে।
  ৫. সাউন্ডস গুড: সিনেমার সাউন্ডম্যানের চোখে পুরো সিনেমা সেটকে তুলে ধরা হয়েছে।
  ৬. অবিশ্বাসে ঢাকা: ঢাকায় কাওকে সাহায্য করতে গিয়ে যে নিজেরই বিপদ হয় তাই চিত্রিত করা হয়েছে।
  ৭. আকাশের পোষা পাখি: ঢাকার একটা মধ্যবিত্তের করুণ কাহিনী খুব সুন্দরভাবে তুলে ধরেছেন পরিচালক৷
  ৮. ঢাকা মেট্রো: গল্পটি রচিত হয়েছে একজন সেকেন্ডহ্যান্ড কার বিক্রেতাকে নিয়ে৷ যার স্ত্রী অসুস্থ কিন্তু যে কারটি বিক্রি করে চিকিৎসা করাবে সেই কারটি চুরি হয়ে যায়।
  ৯. এম ফর মানি/মার্ডার: গল্পটি এক দুর্নীতিবাজ অফিসারের করুণ পরিণতির গল্প।
  ১০. জিন্নাহ ইজ ডেড: ঢাকার মোহাম্মাদপুরের বিহারী পাড়ার এক বিহারী মেথর ও বাঙালি দ্বন্দ্ব নিয়ে গল্পটি রচিত।
  ১১. যূথী: নর-নারীর জটিল প্রেমজনিত মনস্তাত্ত্বিক টানাপোড়ন নিয়ে গল্পটি রচিত হয়েছে।
  
  অভিনয়ে
   ফজলুর রহমান বাবু
   নুসরাত ইমরোজ তিশা
   অ্যালেন শুভ্র
   অর্চিতা স্পর্শিয়া
   ইরেশ যাকের
  গাউসুল আলম শাওন
   মোস্তফা মনোয়ার
   মনোজ প্রামাণিক
  ইন্তেখাব দিনার
   রওনক হাসান
   শেহতাজ মনিরা হাশেম
   শতাব্দী ওয়াদুদ
   শাহনাজ সুমিয়া
   ইয়াশ রোহান
  দিলরুবা হোসেন দোয়েল
  
  পুরস্কার
  
  মুক্তি 
  চলচ্চিত্রটি ২০১৮ সালে ৭ অক্টোবর বুসান আন্তর্জাতিক চলচ্চিত্র উৎসবে প্রথমবারের মত প্রদর্শিত হয়। প্রেক্ষাগৃহে মুক্তির পূর্বে চলচ্চিত্রটি ২৫টির বেশি আন্তর্জাতিক চলচ্চিত্র উৎসবে প্রদর্শিত হয়। ২০১৯ সালের ১৫ নভেম্বর বাংলাদেশের ১৬টি প্রেক্ষাগৃহে মুক্তি দেয়া হয়।২২ নভেম্বর হতে নারায়ণগঞ্জে 'সিনেস্কোপ' প্রেক্ষাগৃহে মুক্তি দেয়া হয়।
  
  অভ্যর্থনা 
  
   বাংলা মুভি ডেটাবেজে এমডি রমিজ এই চলচ্চিত্র নিয়ে "অন্তত গতানুগতিক বোরিং বাংলা ছবি থেকে ইতি তোমারই ঢাকা সব দিক থেকেই বেটার অপশন" মর্মে মন্তব্য করেছেন। তিনি  রেটিং প্রদান করেন।
  
  তথ্যসূত্র
  
  বিষয়শ্রেণী:বাংলা ভাষার চলচ্চিত্র
  বিষয়শ্রেণী:বাংলাদেশী চলচ্চিত্র
  বিষয়শ্রেণী:বাংলাদেশী অমনিবাস চলচ্চিত্র
  বিষয়শ্রেণী:ইমপ্রেস টেলিফিল্মের চলচ্চিত্র
  বিষয়শ্রেণী:২০১৯-এর চলচ্চিত্র
  বিষয়শ্রেণী:২০১০-এর দশকের বাংলা ভাষার চলচ্চিত্র
title: ইতি তোমারই ঢাকা